
DR 30.7.2018                                                               41                    

 
Program seumpama ini telah terbukti mampu mengurangkan jenayah di bandar-

bandar lain di seluruh dunia. Objektif utama PBS adalah untuk mewujudkan langkah-langkah 
pencegahan jenayah yang dengan mudah dapat dilaksanakan dengan kos yang minimum. 

■1440 

Namun begitu, difahamkan pihak PBT tidak meneruskan Program Bandar Selamat ini 
secara konsisten. Memandangkan belum ada sebarang bentuk akta khusus mahupun unit 
kawal selia untuk berfungsi khas bagi memantau program tersebut di kawalan PBT mahupun 
pihak pemaju serta pengguna awam walaupun ramai yang menyedari dan bersetuju dengan 
kebaikan yang dibawa oleh PBS. 

Kesimpulannya, Program Bandar Selamat telah dikenal pasti sebagai satu 
pendekatan yang amat berkesan tanpa penglibatan kos yang tinggi. Diharapkan suatu bajet 
khusus dapat disediakan dengan pendekatan yang lebih menyeluruh selain penglibatan 
khusus dan tersusun pihak komuniti setempat dengan sokongan institusi awam dan pihak 
sektor swasta yang berkepentingan. Suatu inisiatif khusus perlu dikenal pasti bagi pergerakan 
semula Program Bandar Selamat ini. 

Tuan Yang di-Pertua, ramai yang bertanyakan tentang bagaimana saya boleh 
bertanding menjadi Ahli Parlimen dalam usia yang muda dan masih bergelar sebagai seorang 
pelajar. “Hanya jauhari mengenal manikam”. Tiada yang lebih layak untuk membahaskan isu 
anak muda melainkan anak muda itu sendiri. Saya membawa harapan sebenar generasi 
Malaysia masa kini dan akan datang. 

Saya mewakili generasi rakyat Malaysia yang menolak politik perkauman dan saya 
mewakili generasi rakyat Malaysia yang menolak politik kotor dan sempit. Kepercayaan yang 
diberikan kepada saya pada 9 Mei yang lalu juga membuktikan bahawa masyarakat telah 
bertindak memberi sokongan kepada anak muda yang tampil menuntut perubahan bagi masa 
depan negara. Oleh itu, saya menyeru tenaga muda di negara ini untuk mengambil iktibar 
dan tampil ke hadapan untuk melibatkan diri dalam usaha membangunkan negara secara 
lebih aktif. 

Semua parti politik harus mengambil langkah serius memberi lebih ruang dan 
wujudkan pendekatan yang lebih mesra untuk anak muda. Saya menyokong penuh hasrat 
Yang Berhormat Menteri Belia dan Sukan untuk menurunkan had umur layak mengundi di 
negara ini kepada 18 tahun berbanding 21 tahun sekarang demi menjadikan lebih ramai lagi 
rakyat Malaysia memahami proses demokrasi di usia muda. 

Bagi membantu menjayakan penglibatan anak muda dalam politik, ia mestilah 
dimulakan di peringkat awal. “Melentur buluh biarlah daripada rebungnya”. Ini kerana majoriti 
anak muda pada masa ini tidak menunjukkan minat dan tidak mahu mengambil tahu terhadap 
politik tanah air. 

Kita kurang juga, tiada pengetahuan tentang Perlembagaan, fungsi-fungsi kerajaan, 
Parlimen, legislatif dan eksekutif. Jika kita tanya majoriti rakyat pada hari ini, masih ramai 
yang tidak tahu fungsi sebenar Ahli Parlimen dan wakil rakyat. Subjek-subjek yang boleh 
membantu meningkatkan pengetahuan tentang pengetahuan am dan di samping dapat 
memupuk jati diri dan perasaan self-belonging terhadap negara yang di peringkat sekolah 
seperti subjek Pengajian Am, Perlembagaan dan subjek Pendidikan Sivik dan 
Kewarganegaraan haruslah lebih ditekankan dan diberi keutamaan. 

Sehubungan dengan itu, saya juga menyeru agar Akta Universiti dan Kolej Universiti 
(AUKU) dimansuhkan sepenuhnya untuk memberi ruang dan peluang kepada golongan 
pelajar seperti saya untuk berpolitik tanpa ada rasa kekangan lantas memastikan semula 
agar harapan saya tadi dapat mencapai... 

Timbalan Yang di-Pertua [Tuan Nga Kor Ming]: Yang Berhormat anak muda, sila 
gulung.  

Tuan P. Prabakaran [Batu]: Saya akan gulung Tuan Yang di-Pertua. 

Timbalan Yang di-Pertua [Tuan Nga Kor Ming]: Masa sudah tamat. 

 

 



Program seumpama ini telah terbukti mampu mengurangkan jenayah di bandar-. bandar lain di seluruh dunia. Objektif utama PBS adalah untuk mewujudkan langkah-langkah pencegahan jenayah yang dengan mudah dapat dilaksanakan dengan kos yang minimum. #1440. Namun begitu, difahamkan pihak PBT tidak meneruskan Program Bandar Selamat ini secara konsisten. Memandangkan belum ada sebarang bentuk akta khusus mahupun unit kawal selia untuk berfungsi khas bagi memantau program tersebut di kawalan PBT mahupun pihak pemaju serta pengguna awam walaupun ramai yang menyedari dan bersetuju dengan kebaikan yang dibawa oleh PBS. Kesimpulannya, Program Bandar Selamat telah dikenal pasti sebagai satu pendekatan yang amat berkesan tanpa penglibatan kos yang tinggi. Diharapkan suatu bajet khusus dapat disediakan dengan pendekatan yang lebih menyeluruh selain penglibatan khusus dan tersusun pihak komuniti setempat dengan sokongan institusi awam dan pihak sektor swasta yang berkepentingan. Suatu inisiatif khusus perlu dikenal pasti bagi pergerakan semula Program Bandar Selamat ini. Tuan Yang di-Pertua, ramai yang bertanyakan tentang bagaimana saya boleh bertanding menjadi Ahli Parlimen dalam usia yang muda dan masih bergelar sebagai seorang pelajar. "Hanya jauhari mengenal manikam". Tiada yang lebih layak untuk membahaskan isu anak muda melainkan anak muda itu sendiri. Saya membawa harapan sebenar generasi Malaysia masa kini dan akan datang. Saya mewakili generasi rakyat Malaysia yang menolak politik perkauman dan saya mewakili generasi rakyat Malaysia yang menolak politik kotor dan sempit. Kepercayaan yang diberikan kepada saya pada 9 Mei yang lalu juga membuktikan bahawa masyarakat telah bertindak memberi sokongan kepada anak muda yang tampil menuntut perubahan bagi masa depan negara. Oleh itu, saya menyeru tenaga muda di negara ini untuk mengambil iktibar dan tampil ke hadapan untuk melibatkan diri dalam usaha membangunkan negara secara lebih aktif. Semua parti politik harus mengambil langkah serius memberi lebih ruang dan wujudkan pendekatan yang lebih mesra untuk anak muda. Saya menyokong penuh hasrat Yang Berhormat Menteri Belia dan Sukan untuk menurunkan had umur layak mengundi di negara ini kepada 18 tahun berbanding 21 tahun sekarang demi menjadikan lebih ramai lagi rakyat Malaysia memahami proses demokrasi di usia muda. Bagi membantu menjayakan penglibatan anak muda dalam politik, ia mestilah dimulakan di peringkat awal. "Melentur buluh biarlah daripada rebungnya". Ini kerana majoriti anak muda pada masa ini tidak menunjukkan minat dan tidak mahu mengambil tahu terhadap politik tanah air. Kita kurang juga, tiada pengetahuan tentang Perlembagaan, fungsi-fungsi kerajaan, Parlimen, legislatif dan eksekutif. Jika kita tanya majoriti rakyat pada hari ini, masih ramai yang tidak tahu fungsi sebenar Ahli Parlimen dan wakil rakyat. Subjek-subjek yang boleh membantu meningkatkan pengetahuan tentang pengetahuan am dan di samping dapat memupuk jati diri dan perasaan self-belonging terhadap negara yang di peringkat sekolah seperti subjek Pengajian Am, Perlembagaan dan subjek Pendidikan Sivik dan Kewarganegaraan haruslah lebih ditekankan dan diberi keutamaan. Sehubungan dengan itu, saya juga menyeru agar Akta Universiti dan Kolej Universiti (AUKU) dimansuhkan sepenuhnya untuk memberi ruang dan peluang kepada golongan pelajar seperti saya untuk berpolitik tanpa ada rasa kekangan lantas memastikan semula agar harapan saya tadi dapat mencapai... Timbalan Yang di-Pertua [Tuan Nga Kor Ming]: Yang Berhormat anak muda, sila gulung. Tuan P. Prabakaran [Batu]: Saya akan gulung Tuan Yang di-Pertua. Timbalan Yang di-Pertua [Tuan Nga Kor Ming]: Masa sudah tamat.